Մորգան Բրայան

**Մորգան Փեյջ Գոտրա** (, ամուսնությունից առաջ **Բրայան**, , ), ամերիկացի ֆուտբոլիստ, «Չիկագո Ռեդ Սթար»-ի և ԱՄՆ-ի ֆուտբոլի ազգային հավաքականի խաղացող։

Բրայանը ուսանողական լիգայում խաղացել է Վիրջինիայի համալսարանի թիմի կազմում 2011-ից 2014 թվականներին։ Այս ընթացքում նա դարձել է 41 գոլի և 43 գոլային փոխանցման հեղինակ։ Նա 2013 և 2014 թվականներին հաղթել է «Հերման Տրոֆի»-ում։ Բրայանը ԱՄՆ հավաքականի կազմում էր 2015 և 2019 թվականների ֆուտբոլի աշխարհի առաջնություններում, որտեղ ամերիկուհիները նվաճեցին գլխավոր գավաթը։ 2015 թվականի աշխարհի առաջնությունում նա հավաքականի ամենաերիտասարդ ֆուտբոլիստն էր, այն ժամանակ նա 22 տարեկան էր։

## Վաղ տարիներ
Մորգանը ծնվել է Ջորջիա նահանգի Սենթ Սայմոնս կղզում, Վիկի և Սթիվ Բրայանների ընտանիքում, մեծացել է իր ավագ քրոջ՝ Ջենիֆերի հետ։ Կղզում հսկայական ֆուտբոլային մշակույթ կար, և Մորգան Բրայանը խաղում էր իրենից չորս-հինգ տարով մեծ աղջիկների հետ։ Թիմում իր մանրանկարչական կազմվածքի պատճառով նա ստացել է «Պլանկտոն» մականունը։ Ի վերջո, Բրայանը շարունակեց խաղալ «Պոնտե Վեդրա Սթորմում»՝ տարբեր տարիքային խմբերի (13-ից 19 տարեկան)թիմերի կազմում։ «Շտորմ»-ի համար Բրայանը հաղթել է մինչև 17 և 19 տարեկան ֆուտբոլիստների նահանգային առաջնություններում։

Բրայանը փորձել է ընդգրկվել Ֆլորիդայի Օլիմպիական զարգացման ծրագրի պետական թիմում՝ իր բոլոր թիմակիցների հետ միասին։ Առաջին տարում նա չհայտնվեց թիմում, բայց ջանասիրաբար մարզվելուց հետո, այնուամենայնիվ, կարողացավ հասնել այդ արդյունքին։ Նա ավելի ուշ նշեց, որ ծրագրին մասնակցելը «իմ սկիզբն էր»։

Բրայանը հաճախել է Ֆրեդերիկի Ակադեմիա Սենթ Սայմոն կղզում 2007-ից 2011 թվականներին, որտեղ նա ֆուտբոլ է խաղացել տեղական թիմում, որը Մորգանի հետ չորս անգամ անընդմեջ հաղթել է նահանգի առաջնությունը։ Բացի ֆուտբոլից, Բրայանը խաղացել է նաև համալսարանական բասկետբոլ՝ ինչպես տարածաշրջանային, այնպես էլ ազգային մակարդակով։

Բրայանն ավարտեց իր ավագ դպրոցի ֆուտբոլային կարիերան՝ 186 գոլով և 95 գոլային փոխանցմամբ։ Նա երկու անգամ դարձել է նահանգի լավագույն ֆուտբոլիստ։ Բրայանը նաև առաջինն էր, ով արժանացավ *Gatorade*-ի ԱՄՆ տարվա մարզուհու մրցանակին 2011 թվականին.

### Վիրջինիայի համալսարան, 2011—2014
Բրայանը սովորել է Վիրջինիայի համալսարանում։ Ուսման առաջին տարում նա մասնակցել է 24 հանդիպումներից 23-ին և հանդես է եկել կիսապաշտպանի դիրքում։ Նա դարձավ «Կավալյերսի» երկրորդ ռմբարկուն՝ 11 գոլով և 8 գոլային փոխանցմամբ և արժանացավ լիգայի մի շարք անհատական մրցանակների։

Ուսման երկրորդ տարվա ընթացքում Բրայանը մասնակցել է 15 խաղի՝ 20 տարվա աշխարհի առաջնությանը մասնակցելու պատճառով, որտեղ ԱՄՆ-ի հավաքականի հետ նվաճել է ոսկե մեդալ։ Բրայանը «Կավալյերսի» կազմում դարձել է 4 գոլի և 7 գոլային փոխանցման հեղինակ։

Երրորդ տարում նա վաստակել է 46 միավոր՝ դառնալով 16 գոլի և 14 գոլային փոխանցման հեղինակ։ Նրա հաջողությունները օգնեցին «Կավալիերսին» հասնել եզրափակիչ և հաղթել քոլեջի Գավաթում։ Հայտնի է ԱՄՆ-ի տարվա լավագույն TopDrawerSoccer.com, VaSID-ի տարվա խաղացող։ Նա հաղթեց 2013 թվականի «Հերման Տրոֆի»-ում։

2014 թվականին Մորգան Բրայանը շահեց իր երկրորդ «Հերման Տրոֆի»-ն՝ դառնալով հինգերորդ կինը, ով երկու անգամ շահեց մրցանակը Միա Հեմմից, Սինդի Պարլոուից, Քրիստին Սինքլերից և Քերի Հենքսից հետո։

## Ակումբային կարիերա
### «Հյուսթոն Դեշ», 2015—2017
2015 թվականի հունվարի 16-ին «Հյուսթոն Դեշը» առաջին համարի դրաֆթում ընտրել է Մորգան Բրայանին։ Բրայանն առաջին անգամ խաղացել է «Դեշում» 2015 թվականի ապրիլի 10-ին՝ «Վաշինգտոն Սփիրիթի» դեմ խաղում։ Բրայանը բաց է թողել լիգայի մրցաշրջանի գրեթե կեսը՝ 2015 թվականի աշխարհի առաջնությանը մասնակցելու պատճառով։ Նա վերադարձավ «Դեշ» հուլիսի վերջին «Կանզաս Սիթիի» դեմ խաղում։ Բրայանը կանոնավոր մրցաշրջանում «Դեշի» կազմում անցկացրել է տասը հանդիպում՝ խաղի 810 րոպեի ընթացքում կատարելով երեք փոխանցում։ Թիմը զբաղեցրեց 5-րդ տեղը և դուրս չեկավ փլեյ-օֆֆ։

2016 թվականի հունվարի 13-ին Բրայանը ընդգրկվել է ԱՄՆ հավաքականի կազմում նա թիմի կազմում անցկացրել է յոթ հանդիպում, նախքան ազգային հավաքականին միանալը՝ նախապատրաստվելով 2016 թվականի Ռիո դե Ժանեյրոյում կայանալիք ամառային Օլիմպիական խաղերին։

### «Չիկագո Ռեդ Ստարզ», 2017
2017 թվականի օգոստոսի 30-ին Չիկագո Ռեդ Ստարզը Բրայանին փոխարինեց Քրիստի Մյուիսով։ 2018 թվականի հունվարին Բրայանը պայմանագիր էր կնքել ֆրանսիական «Լիոնի» հետ, սակայն Չիկագոն պահպանել էր ֆուտբոլիստի նկատմամբ իր իրավունքները։ Բրայանը վերադարձավ 2018 թվականի հունիսի 19-ին, երբ նա պայմանագիր կնքեց 2018 թվականի մրցաշրջանի մնացած մասի համար։

### «Օլիմպիկ Լիոն», 2018
2018 թվականի հունվարի 1-ին «Լիոնը» հայտարարեց, որ Բրայանի հետ կնքել է երկուսուկես տարվա պայմանագիր, որը կտևի մինչև 2020 թվականի հունիսի 30-ը։ 2018 թվականի մայիսի 30-ին հայտնի դարձավ, որ Բրայանը հեռանում է Լիոնից ընդամենը 5 ամիս անց։

## Միջազգային կարիերա
### Երիտասարդական հավաքականներ
աջից|մինի|260x260пкс| Մրցանակաբաշխություն 2012 թվականին մինչև 20 տարեկան աղջիկների աշխարհի առաջնությունում
Բրայանը ԱՄՆ-ի հավաքականի կազմում խաղացել է Կոստա Ռիկայում կայացած կանանց մինչև 17 տարեկանների աշխարհի առաջնությունում։ Տասնհինգ տարեկան հասակում նա ամենաերիտասարդ խաղացողն էր։

Բրայանը ԱՄՆ-ի հավաքականի հետ 2012 թվականին հաղթել է ԿՈՆԿԱԿԱՖ-ի մինչև 20 տարեկան աղջիկների առաջնությունում և տեղ է վաստակել Ճապոնիայում կայացած մինչև 20 տարեկանների աշխարհի առաջնությունում։ Ընտրական մրցաշարի ընթացքում նա մասնակցել է 4 հանդիպման՝ խաղադաշտում անցկացնելով 337 րոպե, դարձել է մեկ գոլի և մեկ գոլային փոխանցման հեղինակ։ Ամերիկացի ֆուտբոլիստուհիները ոսկե մեդալներ են նվաճել։ Աշխարհի առաջնությունից առաջ Մորգան Բրայանը 15 հանդիպում է անցկացրել մինչև 20 տարեկանների հավաքականում և դարձել 3 գոլի հեղինակ։

Ավելի ուշ Բրայանը օգնեց թիմին հաղթել 2012 թվականին Ճապոնիայում կայացած մինչև 20 տարեկան աղջիկների աշխարհի գավաթի խաղարկությունում, խաղալով բոլոր վեց հանդիպումները և խփելով մեկ գոլ։

### Մեծահասակների հավաքական
Բրայանն ազգային հավաքականում առաջին մարտահրավերը ստացել է 2013 թվականի հունիսին, երբ ընդգրկվել է Կորեայի դեմ երկու խաղերի շարքի հայտացուցակում։ Բրայանն այն ժամանակ 20 տարեկան էր, և նա դարձավ ամենաերիտասարդը հավաքականում։ Նա առաջին անգամ խաղադաշտ դուրս եկավ՝ փոխարինելով Լորեն Հոլիդեյին Կորեայի դեմ խաղի 77-րդ րոպեին։ 2013 թվականի սեպտեմբերի 3-ին Բրայանը երկրորդ անգամ հանդես եկավ ազգային հավաքականի կազմում՝ խաղալով Մեքսիկայի հավաքականի դեմ Ռոբերտ Քենեդի մարզադաշտում։ Նա 70-րդ րոպեին փոխարինեց Էրիկ Թիմրակին։ Երկու րոպե անց Բրայանը ազգային հավաքականում իր առաջին գոլը խփեց Էբի Վամբախի գոլային փոխանցման շնորհիվ։ ԱՄՆ-ը հաղթեց 7:0 հաշվով։

2014 թվականին Բրայանը հավաքականում անցկացրել է 16 հանդիպում՝ միաժամանակ խաղալով համալսարանական թիմի կազմում։ Փետրվարի 24-ին Բրայանն ընդգրկվել է 2014 թվականի Ալգարվեի Գավաթի խաղարկությունում, որը տեղի է ունեցել մարտի 5-12-ը։ Նա խաղացել Է Ճապոնիայի, Շվեդիայի և ԿԺԴՀ-ի դեմ։

Բրայանը մասնակցել է Չինաստանի հավաքականի դեմ խաղերին ապրիլի 6-ին և 10-ին, իսկ 2 ամիս անց մայիսի 8-ին խաղացել Կանադայի դեմ։ Նա մասնակցել է 68 րոպե տևած հանդիպմանը, որն ավարտվել է ոչ-ոքի՝ 1:1 հաշվով։ Այնուհետև նա մասնակցել է հունիսի 14-ին և 19-ին Ֆրանսիայի դեմ երկու խաղերի, օգոստոսի 20-ին Շվեյցարիայի դեմ խաղի համար։

2014 թվականի ԿՈՆԿԱԿԱՖ-ի կանանց առաջնությունում, որը ծառայում էր որպես 2015 թվականի կանանց աշխարհի գավաթի խաղարկության որակավորում, Բրայանը խաղաց երեք խաղ։ Հայիթիի դեմ առաջին խաղում նա փոխարինման դուրս եկավ Տոբին Հիթի 63-րդ րոպեին։ Հաջորդ խաղում նա նույնպես չխաղաց առաջին րոպեներից՝ հոկտեմբերի 24-ին Մեքսիկայի դեմ կիսաեզրափակչում սկսելով 67-րդից: 3:0 հաշվով հաղթանակը թույլ տվեց ԱՄՆ-ին դուրս գալ եզրափակիչ և ստանալ 2015 թվականի ֆուտբոլի աշխարհի առաջնության ուղեգիր։ Մորգանը եզրափակչում խաղացել է Կոստա Ռիկայի դեմ, որը ամերիկուհիները հաղթել են և դարձել չեմպիոն։ ԿՈՆԿԱԿԱՖ-ի որակավորման մրցաշարից հետո Բրայանը հայտավորվել է Բրազիլիայում կայանալիք միջազգային մրցաշարի, որն անցկացվել է դեկտեմբերի 10-21-ը։ Նա փոխարինեց Լորեն Հոլիդեյին դեկտեմբերի 14-ին Բրազիլիայի դեմ խաղի 65-րդ րոպեին, իսկ Արգենտինայի դեմ խաղում կատարեց երկու գոլային փոխանցում։ Բրայանն ամբողջ 90 րոպեն անցկացրել Է Բրազիլիայի հավաքականի դեմ եզրափակիչում։ Խաղն ավարտվեց ոչ-ոքի՝ 0:0, սակայն չեմպիոնի տիտղոսը բաժին հասավ խմբային փուլում ավելի շատ միավորներ հավաքած Բրազիլիային։
ձախից|մինի| Բրայանը խաղում է ԱՄՆ ազգային հավաքականում, 2015 թվականի մայիս

#### Աշխարհի առաջնություն 2015
Բրայանը հայտավորվել էր Ֆրանսիայի և Անգլիայի դեմ խաղերին փետրվարի կեսերին։ Նա 63 րոպե խաղացել է ֆրանսիացի ֆուտբոլիստների դեմ, իսկ Անգլիայի դեմ անցկացրել է ամբողջ հանդիպումը։ Փետրվարի 21-ին Բրայանը ընդգրկվել է Պորտուգալիայում 2015 թվականին կայանալիք Ալգարվեի գավաթի առաջնությանը։ Նա մասնակցել է մարտի 4-ին Նորվեգիայի դեմ թիմի առաջին խաղի բոլոր 90 րոպեներին, որում ԱՄՆ-ն հաղթել էր 2:1 հաշվով։ Այն մեկնարկել է նաև մարտի 11-ին Ֆրանսիայի դեմ եզրափակիչ խաղում, իսկ Միացյալ Նահանգները նվաճել է իր 10-րդ Ալգարվեի գավաթը։ Այնուհետև նա մասնակցեց ապրիլի 4-ին Սենթ Լուիսում կայացած Նոր Զելանդիայի դեմ խաղին՝ խաղադաշտ դուրս գալով 79-րդ րոպեին և 81-րդ րոպեին խփեց թիմի չորրորդ գոլը։

2015 թվականի ապրիլի 14-ին Բրայանը ընդգրկվել է ֆուտբոլի աշխարհի 2015 թվականի առաջնության ԱՄՆ-ի հավաքականի կազմում։ 22 տարեկանում նա դարձավ թիմի ամենաերիտասարդ անդամը։ Նա մասնակցել է մրցաշարի 6 խաղի։ Ճապոնիայի դեմ եզրափակչում նա արդյունավետ փոխանցում է կատարել Տոբին Հիթին, ով վերջին գոլը խփել է 5:2 հաշվով հօգուտ ԱՄՆ-ի ավարտված խաղում;

#### Ամառային Օլիմպիական խաղեր 2016
Բրայանը մասնակցել է ԿՈՆԿԱԿԱՖ-ի 2016 թվականի Օլիմպիական խաղերի որակավորման փուլին։ ԱՄՆ-ը որակավորվել է Ռիո դե Ժանեյրոյում կայանալիք 2016 թվականի Օլիմպիական խաղերի համար՝ փետրվարի 19-ին Տրինիդադ և Տոբագոյի նկատմամբ Կիսաեզրափակիչ հաղթանակից հետո։ Փետրվարի 21-ին Կանադայի դեմ եզրափակչում Բրայանը խաղաց բոլոր 90 րոպեները։ ԱՄՆ-ն հաղթեց մրցաշարում 2:0 հաշվով հաղթանակից հետո, Բրայանը ճանաչվեց հանդիպման լավագույն խաղացող։ Նա նաև այս մրցաշարում նվաճեց «Ոսկե գնդակը» և ընդգրկվեց խորհրդանշական հավաքականի կազմում։

Բրայանը խաղացել է SheBelieves Cup 2016-ում, որը տեղի է ունեցել մարտի 3-ից 9-ը։ Անգլիայի դեմ առաջին խաղում նա խաղաց 90 րոպե, իսկ մարտի 6-ին Ֆրանսիայի դեմ խաղը 50-րդն էր ԱՄՆ-ի հավաքականի կազմում։ ԱՄՆ-ը հաղթեց 1-0 հաշվով Բրայանը մարտի 9-ին Գերմանիայի դեմ եզրափակչում խաղաց 90 րոպե, իսկ ամերիկուհիները նվաճեցին ևս մեկ գավաթ։ Բրայանն ապրիլի սկզբին Կոլումբիայի դեմ երկու խաղերից առաջ մասնակցել է հավաքի։ Ծնկատակի ջիլի վնասվածքի պատճառով նա չխաղաց այդ խաղերում, սակայն հետո մեկնարկային կազմում հանդես եկավ Ճապոնիայի դեմ երկու խաղերից բաղկացած սերիայում։

2016 թվականի հուլիսի 12-ին Բրայանը ընդգրկվել է ԱՄՆ հավաքականի կազմում Ռիո դե Ժանեյրոյում կայանալիք 2016 թվականի Օլիմպիական խաղերում։ Նա իր նորամուտը նշեց Օլիմպիական խաղերում օգոստոսի 3-ին՝ Նոր Զելանդիայի դեմ թիմի բացման խաղում և 46-րդ րոպեին գոլային փոխանցում կատարեց Ալեքս Մորգան։ Նա նաև հայտնվեց Ֆրանսիայի դեմ խմբային երկրորդ խաղում՝ օգնելով Միացյալ Նահանգներին ևս մեկ հաղթանակ տանել և ապահովել առաջին տեղը խմբում։

#### Հետօլիմպիկ խաղեր և վնասվածքների դեմ պայքար
Օլիմպիական խաղերում կրած պարտությունից հետո Բրայանը աչքի ընկավ Ռումինիայի դեմ երկու ընկերական խաղերում էլ։ Բրայանը խաղացել է 2017-ի SheBelieves Cup-ում, բայց չի հաղթել ծնկի վնասվածքին, քանի որ նա բաց է թողել ընկերական հանդիպումը Ռուսաստանի, Շվեդիայի և Նորվեգիայի դեմ։ Բրայանը վերադարձել է 2017 թվականի Ազգերի Մրցաշար, բայց խաղացել է միայն Ավստրալիայի դեմ վերջին խաղում։ Վնասվածքներից նա շարունակել է վերականգնվել մինչև 2018 թվականը, թեև մասնակցել է մարզումային հավաքներին։

#### Աշխարհի առաջնություն 2019
2019 թվականի մայիսի 2-ին Բրայանը ընդգրկվել է ԱՄՆ-ի հավաքականի կազմում 2019 թվականի աշխարհի առաջնության համար, որը հաղթել են ամերիկուհիները։

## Անձնական կյանք
Բրայանը քրիստոնյա մարզիկների Համագործակցության անդամ է։

Նա հարաբերությունների մեջ է եղել Էրիկ Բյորդի հետ 2013-2015 թվականներին։ 2017 թվականի նոյեմբերին նա ամուսնացել է ֆուտբոլիստ Ֆաբրիս Գոտրի հետ։

## Ծանոթագրություններ

Կատեգորիա:Ամերիկացի կին ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Վիրջինիայի համալսարանի շրջանավարտներ
Կատեգորիա:ԱՄՆ-ի ֆուտբոլի հավաքականի ֆուտբոլիստներ